སྐུ་ཞབས་ཨིན་དེ་རི་ཤི་ཀུ་མཱར་གྱིས་གསུང་བཤད་གནང་སྐབས།ཕྱི་ལོ་༡༩༥༠ང་གྲངས་ནང་སྐྱབས་བཅོལ་དུ་ཕེབས་པའི་བོད་མི་རྣམས་རྣམས་དང་།རྒྱ་གར་དུ་སྐྱེས་མཁན་ཚང་ཁྲིམས་དང་འགྲོ་སྟངས་ཀྱི་རྐྱེན་པས་སྐྱབས་བཅོལ་བར་ངོས་འཛིན་བྱེད་ཀྱི་ཡོད་པ་དང་།བོད་མི་རྒན་གཞོན་ཚང་མས་སྐྱབས་བཅོལ་བའི་ཁྲིམས་ལུགས་ཤེས་རྒྱུ་གལ་ཆེན་ཡིན་སྐོར་གསུངས་སོང་ལ།ཁོང་གིས་བོད་མིའི་སྒྲིག་འཛུགས་ངོས་ནས་བོད་ནང་རང་སྲིད་རང་སྐྱོང་གི་གནས་བབས་ཡོང་སླད་འཚེ་མེད་ཞི་བའི་ཐོག་འཐབ་རྩོད་གནང་བཞིན་ཡོད་པ་དེ་མུ་མཐུད་རྒྱུ་གལ་ཆེན་ཡིན་སྐོར་དང་།བོད་ཀྱི་གནད་དོན་ཐོག་རྒྱ་གར་དང་རྒྱལ་སྤྱི་གཉིས་ཀྱི་ནང་དུ་རྒྱབ་སྐྱོར་འཚོལ་རྒྱུ་དང་།རྒྱ་ནག་ལ་གནོན་ཤུགས་སྤྲད་རྒྱུ་ཤུགས་ཆེ་རུ་གཏོང་དགོས་སྐོར་གསུང་སྐབས།ཁོང་རྣམ་པས་ཀྱང་རྒྱལ་སྤྱིའི་དབུ་ཁྲིད་གཞན་པ་རྣམས་ལ་མཇལ་འཕྲད་སྐབས་བོད་ནང་གི་གནས་སྟངས་སྐོར་བཤད་ཀྱི་ཡོད་སྐོར་གསུངས་སོང་།